
H O T Ă R Â R E  Nr.39

din data de 14 aprilie 2021

Privind prelungirea valabilităţii contractului de închiriere nr. 1317/17.05.2011 încheiat între Consiliul Local al Comunei Biharia, în calitate de locator şi Dr. Debelka Monika-Eva, 
în calitate de locatar
Având în vedere Referatul de aprobare cu nr.987/26.03.2021 prezentat de primarul comunei Biharia, în calitate de iniţiator, precum şi Raportul de specialitate cu nr.988/26.03.2021 al compartimentului de resort, prin care se propune prelungirea valabilităţii contractului de închiriere nr.1317/17.05.2011 încheiat între Consiliul Local al Comunei Biharia, în calitate de locator şi Dr. Debelka Monika-Eva, în calitate de locatar, 
Ţinând cont de cererea doamnei Dr. Debelka Monika-Eva (medic de familie în comuna Biharia), înregistrată la Comuna Biharia sub nr.986/26.03.2021, prin care se solicită prelungirea contractului de închiriere a spaţiului ce reprezintă locuinţă de serviciu,
Luând în considerare contractul de închiriere nr. 1317/17.05.2011 încheiat între Consiliul Local al Comunei Biharia, în calitate de locator şi Dr. Debelka Monika-Eva, în calitate de locatar,
Ţinând seama de avizul comisiilor de specialitate ale Consiliului local al comunei Biharia,

Având în vedere prevederile art.1777-1781 şi art.1783 din Legea nr.287/2009 privind Codul civil, cu modificările şi completările ulterioare,

Luând în considerare prevederile art.20 alin.(1) lit.b) din Legea nr.273/2006 privind finanţele publice locale, cu modificările şi completările ulterioare,

Ţinând cont de prevederile art.491 din Legea nr.227/2015 privind Codul fiscal, cu modificările şi completările ulterioare,

În temeiul art.129 alin.(2) lit.c) alin.(6) lit.a), art.139, art.196 alin.(1) lit.a) şi art.343 din O.U.G. nr.57/2019 privind Codul administrativ,
Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1 Se aprobă prelungirea contractului de închiriere nr. 1317/17.05.2011 încheiat între Consiliul Local al Comunei Biharia, în calitate de locator şi Dr. Debelka Monika-Eva, în calitate de locatar, având ca obiect închirierea spaţiului din incinta Dispensarului Uman Biharia, cu destinaţia de locuinţă de serviciu, în suprafaţă totală de 101,14 mp, situat în localitatea Biharia, str. Trandafirilor nr.65, etaj II, judeţul Bihor.
Art.2 Perioada pentru care se aprobă prelungirea contractului de închiriere este de 10 ani, cu condiţia ca locatarul să practice medicina în comuna Biharia.

Art.3 Chiria se indexează anual cu indicele ratei inflaţiei, iar facturarea chiriei se va realiza o dată pe an, în luna martie, pentru anul în curs.

Art.4 Contractul de închiriere nr. 1317/17.05.2011 se modifică în mod corespunzător prin Act adiţional.
Art.5 Cu ducerea la îndeplinire a prezentei hotărâri se încredinţează Primarul Comunei Biharia şi compartimentul impozite şi taxe.
Art.6 Prezenta hotărâre se comunică cu:


 - Instituţia Prefectului – Judeţul  Bihor;


 - Primarul Comunei Biharia;


 - Compartiment impozite şi taxe
             - Dr. Debelka Monika-Eva

